Muqombhoti i byalwa bya ndhavuko wa Vatsonga lebyi a byi swekiwa hi ku hlanganisa mati, mugayo na comela.Byalwa lebyi loko byi vupfile i bya muhlovo wo basa wo rhomba. Byi nwiwa hi vakhegula na va khalabye, byalwa lebyi byi kombiwa vini va muti tanihi nsumo. Va hlengeletana ehubyeni vanwa. Muqombhoti a wu vabyisi. "Ndzi tsandzeke ku pasa," ku hetisela Mabasa. U tlakuke eka xitulu lexi a a tshame eka xona. A yima a langutana na Lamela. "Leswin'wana a ndza ha swi tivi swinene, leti i timhaka ta khale. Ndzi lumbetiwa hi ku xava nkulukumba un'wana loyi a a tirhela yunivhesithi leswaku a cinca timakisi ta mina. Ndzi vula ndzi nga tipfinyingi leswaku leswi a ndzi swi tsundzuki. A ndzo tumbela. A ndzi kholwi leswaku leswi ndzi swi endlile. Hi le ka tlhelo lerin'wana a ndzi tsundzuki ndzi tsale xikambelo xin'wana endzhaku ka lexo sungula." "Ndzi swi tive kahle leswaku u ta hela hi ku nghenisa maphorisa etimhakeni leti," ku tlherisela James. "Sweswo swi ta pfuneta ntsena ku endla leswaku ndhuma ya vito ra mina, na vuxisi lebyi u byi endleke, swi ya emaninginingini ya mahungu ya n'hweti. Kumbe ndzi nga pfaleriwa siku rin'we exitokisini. Endzhaku ka sweswo vanhu va ta ku lerisa ku ndzi ntshunxa. Va ta lava ku tiva leswaku mina na wena hi holovela yini."